Piekarpatu Rutēnija
Piekarpatu Rutēnija (čehu: Podkarpatská Rus, ukraiņu: Підкарпатська Русь, ungāru: Kárpátalja), reizēm Rutēnija (latīņu: Ruthenia), no 1920. līdz 1945. gadam bija viena no četrām Čehoslovākijas daļām vēsturiskajā Karpatu Krievzemes novadā, mūsdienās tajā atrodas Ukrainas Aizkarpatu apgabals. Rutēnijas rietumos atradās Slovākija, ziemeļos — Polija, Ungāriju dienvidrietumos un Rumāniju dienvidos. Teritorijas kopplatība bija 12 660 km2, iedzīvotāju skaits 725 000 (1930), galvenokārt Karpatu rutēņi. Lielākās pilsētas Užhoroda un Mukačevo.